cy cy cy ceb en cy it en su en cy en en cy cy cy cy en cy cy en cy en cy en cy en cy en cy en cy en cy en cy en en en sl en cy cy cy lmo cy en cy fr cy en de hbs_lat cy de cy cy fr cy en en cy en en cy es cy cy cy en cy en en en cy en cy en cy cy cy cy cy cy en eo cy en en es cy cy en su arz cy es pt fr cy es cy cy cy cy es
Eiry Rees Thomas | 08-07-2015 2:53 pm
Dechrau pennod arall yng nghyrfa greadigol Eiry
Mae Eiry Rees Thomas, wedi bod yn creu cynnwys dwyieithog i’r cwricwlwm ac yn awr mae hi’n dechrau ar gyfnod cyffrous newydd yn ei gyrfa. Bydd ei ‘apiau’ addysgol rhyngweithiol yn cael eu haddasu ar gyfer llyfrau print yn y DU ac UDA, i’w dosbarthu ledled y byd.
Dydd Mercher 08 Gorffennaf 2015
Grant o Gronfa Datblygu Digidol Llywodraeth Cymru oedd y sbardun i Eiry fentro i greu’r gyfres o apiau addysgol rhyngweithiol i athrawon a dysgwyr. Cyhoeddwyd yr apiau gan Apple, ac fe gawsant adolygiadau rhagorol.
Mae’r apiau a’r llyfrau’n sôn am gymeriadau lliwgar o’r enw’r Sbridion (the Flitwits yn Saesneg) ac mae dychymyg byw Eiry wedi creu byd o hwyl a ffantasi yn gartref iddynt. Y nod yw gwneud dysgu’n hwyl i blant a’u helpu i symud o lyfrau lluniau i nofelau â phenodau, gan wella eu sgiliau llythrennedd.
Mae pecyn cyfan o adnoddau ar waith ar gyfer y Sbridion – i gefnogi’r apiau, y llyfrau print a’r e-lyfrau, sef adnoddau, ‘stafell ddosbarth a gemau addysgiadol, yn ogystal â gwefan ddwyieithog i’w defnyddio gan blant, rhieni, athrawon a llyfrgellwyr.
Mae’r llyfrau ar gael fel Cymraeg iaith gyntaf a Chymraeg ail iaith, yn ogystal â Saesneg a Saesneg UDA. Targedir plant 8-11 oed a disgwylir i’r fersiynau print o’r llyfrau yn Saesneg UDA gael eu lansio cyn bo hir.
Dywedodd Gweinidog yr Economi, Edwina Hart: “Mae’n wych cael clywed sut mae’r Gronfa Datblygu Digidol yn cefnogi’r rhai sy’n gweithio yn y sector creadigol  ac yn eu helpu i fentro i faes y dechnoleg ddiweddaraf a thargedu marchnadoedd rhyngwladol. Mae’r fenter benodol hon yn dangos hefyd sut gall prosiect lwyddiannus gael effaith gadarnhaol ar unigolion a busnesau eraill o fewn y sector.”
Mae’r cyhoeddiadau newydd a chymeriadau’r Sbridion wedi cael adolygiadau gwych, ac mae nifer o sefydliadau ac unigolion wedi dangos diddordeb mewn cydweithio arnynt yn y dyfodol.
Yn ogystal Ag Argraffwyr Cambrian, mae’r prosiect wedi dwyn ynghyd nifer o gwmnïau ac artistiaid yng Nghymru gan helpu i greu swyddi a chreu mwy o fuddion economaidd.
Dywedodd Eiry: “Mae popeth wedi bod yn mynd fel y gwynt ers imi ddechrau gweithio ar y cysyniad hwn, ac mae ganddo’i fywyd ei hunan erbyn hyn! Dwi byth yn gwybod beth sy’n mynd i ddigwydd nesaf, ond mae wedi bod yn daith gyffrous dros ben.
“Oherwydd damwain, bu’n rhaid imi ymddeol yn gynnar o’m gyrfa wreiddiol, a dyna pryd y dechreuais ganolbwyntio ar ysgrifennu. Rhoddodd gymorth Cronfa Datblygu Digidol Llywodraeth Cymru hwb imi ar yr union adeg yr oedd ei angen, gan roi hygrededd i mi a’m helpu i lansio’r prosiect. Mae’r datblygwyr a chydweithwyr eraill wedi bod yn ffantastig hefyd; roedd pawb yn gweithio fel tîm, a chefais gefnogaeth arbennig.”
Eiry Rees Thomas | 08-07-2015 4:11 pm | #1
Yn groes i'r hawliad yn y cyfieithiad swyddogol Cymraeg heddiw, nid wyf wedi cyfrannu'n ddwyieithog i'r cwricwlwm Cymreig ers Chwedegau y GANRID DDIWETHAF!!!
Anaml y byddaf yn postio lluniau o fy hun, ond at ddibenion cadarnhau'r nad ydw i yn hŷn na hen, dyma lun o mi yn agoriad y Gennad Mecsico yng Nghaerdydd heddiw. cliw: Dydw i ddim yn gwisgo gwisg Genedlaethol.
Roedd yn bleser i fod yn bresennol ac rwy'n edrych ymlaen at noson o ddawns gan grŵp talentog o Fecsico yn Neuadd Dewi Sant heno.
Mewngofnoda i Twitter er mwyn ymateb.
Bydd @ElinorGomer yn holi #MennaElfyn am #Elune...
Trethu tai haf: beth yw'ch barn chi?
*Swydd Newydd* Gweithiwr Prosiect Pobl Ifanc Cy...
Ymddiried YDdG|WBT on Twitter
Llywodraeth Cymru yn colli bron i £1 miliwn wrt...
Croeso cynnes iawn i'r garfan gyntaf o fyfyrwyr...
Cofnodion diweddaraf gan y gymuned
Siart Gwobr Cerddoriaeth Cymru 2016
Asiantaeth Greadigol Ddigidol | @gofodcyf
Y Sbridion/ GamesCom 2016
Beth mae'n golygu i fod yn Gymry?
Cyfres o gyngherddau gwych i ddod yn Gŵyl Gerdd...
Yn groes i'r hawliad yn y cyfieithiad swyddogol... (Eiry Rees Thomas)
Dechrau pennod arall yng ng..., 2015-07-08
Diolch i @meigwilym am y tip off, dyma lun diwe... (cymuned)
Y 10 munud gorau o fideo we..., 2015-05-15
Nid yw hyn yn berffaith gan bod cynnwys Saesneg... (Eiry Rees Thomas)
Cyswllt Cymraeg i Aps Y Sbr..., 2015-04-27
Star Wars VII: Deffro'r #dy..., 2015-04-17
Bydde ti'n ystyried sbwylio dy bleidlais yn hyt... (Bethan Ruth)
X yn y bocs, 2015-04-15
Tanysgrifia i'r ebost newyddion dyddiol:
Trwyddedir testun adran FfrwtiNi (nid FfrwtiBot) dan CC-BY. Mwy.
Gwefan gan Nwdls Cyf. Meddalwedd gan CodeSyntax.
Cyswllt | Cynnwys (yn rhannol) gan Twitter | Amdanom ni